PLANINSKO DRUŠTVO CELJE MATICA                                                                         Celje,  29.06.2009

ODSEK ZA POHODNIŠTV0,  STANETOVA 20,  SI-3000  CELJE 

Tel.:  03 492 4850,  051 338 358 

SPODNESENI PRESTOL KARNIJE

KELLERWAND, 

CRETA DELLA CJANEVATE,  2769 m, 

V SOBOTO,  11. JULIJA 2009 

OD KARAVANK IN JULIJSKIH ALP PA VSE DO REKE PIAVE 

IN OD FURLANSKE NIŽINE PA DO BISTRE ZILE SEGAJO KARNSKE ALPE. 

NJIH NAJVIŠJE VRHOVE NAJDEMO SREDI HRBTENICE GOROVJA V SKUPINI COGLIANSA, 

KI MU JE PRVO MESTO ŠELE PO NATANČNIH Marinellijevih MERITVAH 

ZA 11 metrov PREPUSTILA BLIŽNJA KOŠATA VZHODNA SOSEDA KELLERWAND. 

KOMAJ SO Adam Riebler IZ HOČ V ZILSKI DOLINI PA Pietro Samassa IZ SONČNE COLLINE 

S Paulom Grohmannom, dr. Julijem Kugyjem IN DRUGIMI NAŠLI PRVE PRISTOPE NA TE GORE, 

ŽE JIH JE MED PRVO SVETOVNO VOJNO PREPREDLA GOSTA MREŽA VOJAŠKIH POTI. 

SKUPAJ S Petrom Pasarjem VAS PO NJIH VABIMO 

NA VRHOVE NA MEJI MED ITALIJO IN AVSTRIJO NAD MOGOČNIM KEVDROM, CJANEVATE. 

S POSTAJALIŠČA PRED PARKIRNO STAVBO OB LJUBLJANSKI CESTI 

SE Z NAROČENIM AVTOBUSOM ODPRAVIMO ZARANO OB ŠTIRIH, 4:00. 

NA MEJNEM PREHODU V RATEČAH SE SPET PREDSTAVIMO Z OSEBNO IZKAZNICO. 

ZA TRBIŽEM ZAVIJEMO NA AVTOMOBILSKO CESTO PO KANALSKI IN ŽELEZNI DOLINI. 

PO IZHODU V HUDICAH, CARNIA, IZBEREMO NA BLIŽNJEM KROŽIŠČU 

CESTO MIMO TOLMEČA, TOLMEZZO, IN PALUZZE OB TILMENTOVEM PRITOKU BUT. 

VOŽNJO SKLENEMO NA PASSO DI MONTE CROCE CARNICO, PLÖCKENPASS, 1360 m. 

MED PRVO VOJNO SO SE ZA POLOŽAJE NA PRELAZU IN NAD NJIM VNEMALI HUDI SPOPADI. 

TAKŠNO MESTO IMA TUDI RAMA, SCHULTER, 1670 m, 

KI JO ZASEDEMO PO 183 metrov DOLGEM ROVU, CELLON-STOLLEN, IZ. TISTIH LET. 

OKOLI STO METROV VIŠE SE V DESNO ODCEPI ZARJAVELA POT, STEINBERGERWEG, 

GREBENU PA SLEDI JEKLENA SMER BREZ MEJA, SENZA CONFINI, WEG OHNE GRENZEN. 

PO 700 metrih JEKLENIC SE ZDRUŽI S SMERJO NAREDNIKA Simona Steinbergerja IZ JUNIJA 1915, 

KI JE PREGNAL ITALIJANE S FRISCHENKOFLA, CELLON, CRETA DI COLLINETTA, 2238 m. 

AVSTRIJCI SO NA NJEGOVEM VZHODNEM VRHU VZTRAJALI DOBRO LETO DNI...

S CELLONA SESTOPIMO NA ZELENI GREBEN, GRÜNE SCHNEID, CRESTA VERDE, 2150 m, 

IN SE POVZPNEMO NA SKALNATI KOLLINKOFEL, CRETA DI COLLINA, 2689 m, 

NAZADNJE PA PO VOJAŠKI POTI ŠE NA KELLERSPITZE, CRETA DELLA CJANEVATE, 2769 m. 

PO ISTI POTI SE VRNEMO SKORAJ NA CRETO DI COLLINA, 2689 m, 

IN SESTOPIMO PO POTI 171 TER ČEZ ŠKORENJ, LO STIVALE, POD STOPNIČKE, LA SCALETTA.  

TAM MIMO PELJE POT 146 NA PRELAZ PASSO DI MONTE CROCE CARNICO, 1360 m, 

KJER PO 10 urah IN POL HODA SKLENEMO KAR POŠTENO ZANKO OKOLI KEVDRA. 

S PRELAZA SE ODPELJEMO V HOČE IN MUTO, 707 m, KONEC ZILSKE DOLINE. 

CESTNO ZANKO ZADRGNEMO POD TRBIŽEM, DOMOV PA SE VRNEMO PRED POLNOČJO. 

ZARADI NADZORA MEJE Z ITALIJO NIKARTE NA POT BREZ VELJAVNE OSEBNE IZKAZNICE 

PA NITI BREZ SVETILKE, KER JE V ROVU NA RAMO TEMNO KOT V ROGU. 

POLEG DOBRE OBUTVE RABIMO PRIPOMOČKE ZA SAMOVAROVANJE IN ČELADO. 

ZA IZLET SE PRIJAVIMO Ž ŽEPNIM TELEFONOM 

ALI PA V DRUŠTVENI PISARNI, KI BO SPET ODPRTA OD 7. JULIJA DALJE. 

PRISPEVEK ZA NAROČENI AVTOBUSNI PREVOZ JE 22,00 evrov. 

DOBER DAN NA CVETOČIH OKOPIH!

Tone Primožič

